Bolgarčajus
Bolgarčajus (azer. Bolqarçay), aukštupyje vadinama Bolgaru – upė pietryčių Azerbaidžane. Prasideda Talyšo kalnų rytiniuose šlaituose. Teka į šiaurės rytus, aukštupyje ir vidurupyje sudaro Azerbaidžano-Irano sieną. Žemupys išdžiūvęs ir vanduo Kaspijos jūros paprastai nepasiekia. Upės vanduo naudojamas drėkinimui. Žemupyje papildoma Azizbekovo vardo kanalo vandenimis.